Беларуская перспектыва

**Грамадскі навукова-аналітычны цэнтр «Беларуская перспектыва»** — міжнароднае грамадскае аб'яднанне.

Грамадскі навукова-аналітычны цэнтр «Беларуская перспектыва» створаны групай беларускай інтэлігенцыі на ўстаноўчым сходзе 14 верасня 1995 года. Зарэгістраваны Міністэрствам юстыцыі Рэспублікі Беларусь 10 лістапада 1995 года. Меў Савет заснавальнікаў, прэзідыум, трох сустаршыняў — Уладзіміра Анцулевіча, Валянціна Голубева, Аляксандра Фядуты.

Выступала за рынкавыя рэформы ў эканоміцы, захаванне правоў чалавека і дэмакратычныя каштоўнасці. Цэнтр праводзіў семінары, лекцыі, канферэнцыі, дыскусіі, «круглыя сталы» і г.д. з прыцягненнем спецыялістаў, грамадскіх і дзяржаўных дзеячаў, шырокага кола грамадства. За час свайго існавання правяла чытанне 110 навукова-папулярных лекцый па актуальных праблемах рэфармавання эканомікі, сучаснай палітыкі і гісторыі беларускай дзяржаўнасці.

24—25 лістапада 1995 года Цэнтрам «Беларуская перспектыва» праведзена канферэнцыя «Праблемы прыцягнення замежных інвестыцый у эканоміку постсацыялістычных краінаў Усходняй Еўропы», у якой удзельнічалі Уладзімір Тарасаў, Станіслаў Багданкевіч, В. Касядоўскі, Павел Данейка, Антон Сланімскі і іншыя. 14—15 снежня правёў канферэнцыю «Праблемы рынкавых рэформаў сельскай гаспадаркі ў краінах Усходняй Еўропы», аргамітэт якой узначальваў Іван Нікітчанка.

## Члены 
Членам Цэнтра мог быць любы грамадзянін Беларусі ці замежжа, які дасягнуў 16 гадоў.

### Савет заснавальнікаў 
* Станіслаў Аляксандравіч Астапчык, дырэктар фізіка-тэхнічнага Інстытута, акадэмік АН Беларусі, доктар тэхнічных навук

* Дзмітрый ЛеанІдавіч Абразцоў, старшыня Свабоднага прафсаюза завода «Зеніт»
* Васіль Іванавіч Бернік, галоўны навуковы супрацоўнік Інстытута матэматыкі АН Беларусі, доктар матэматычных навук
* Генадзь Мікалаевіч Бураўкін, намеснік галоўнага рэдактара часопіса «Вожык»
* Радзім Гаўрылавіч Гарэцкі, віцэ-прэзідэнт Акадэміі навук Беларусі, доктар геалагічных навук
* Анатоль Пятровіч Грыцкевіч, загадчык кафедры гісторыі Беларусі і замежных краін, доктар гістарычных навук
* Павел Уладзіміравіч Данейка, віцэ-прэзідэнт Інстытута прыватызацыі і менеджменту, дэпутат Вярхоўнага Савета Рэспублікі Беларусь
* Сяргей Іванавіч Законнікаў, рэдактар часопіса «Полымя»
* Лявонцій Ульянавіч Зданевіч, галоўны архітэктар праектаў АП «Белпраект»
* Іван Сямёнавіч Кірычэнка, старшыня Беларускага Камітэта міру
* Павел Алегавіч Лойка, загадчык кафедры Белдзяржуніверсітэта, кандыдат гістарычных навук
* Іван Пятровіч Макаловіч, намеснік галоўнага рэдактара газеты «Народная воля», кандыдат гістарычных навук
* Сяргей Сцяпанавіч Мальчык, дацэнт Гродзенскага медыцынскага інстытута, кандыдат медыцынскіх навук
* Марыя Міхайлаўна Міцкевіч, навуковы супрацоўнік Нацыянальнага навукова-асветнага цэнтра імя Скарыны
* Іван Мікалаевіч Нікітчанка, генеральны дырэктар ТАА «Агранавука», член-карэспандэнт АН Беларусі, доктар сельскагаспадарчых навук
* Наталля Арсенаўна Рослава, старшыня камітэта «Дзеці Чарнобыля»
* Людміла Рыгораўна Русак, загадчык кафедры Акадэміі кіравання пры Прэзідэнце Рэспублікі Беларусь, кандыдат юрыдычных навук
* Антон Антонавіч Сланімскі, вядучы навуковы супрацоўнік Навукова-даследчага эканамічнага інстытута Міністэрства эканомікі Рэспублікі Беларусь, кандыдат эканамічных навук
* Уладзімір Іванавіч Тарасаў, кіраўнік саветнікаў Нацыянальнага Банка Рэспублікі Беларусь, доктар эканамічных навук
* Валянціна Андрэеўна Трыгубовіч, загадчык аддзела часопіса «Мастацтва»
* Вера Андрэеўна Чуйко, старшы навуковы супрацоўнік Інстытута фізіка-арганічнай хіміі АН Беларусі, кандыдат хімічных навук
* Мікалай Уладзіміравіч Шэйна, галоўны спецыяліст Камітэта па сельскай гаспадарцы Брэсцкага аблвыканкама
* Дзмітрый Дзмітрыевіч Якаўцаў, прадпрымальнік

### Сустаршыні 
* Уладзімір Іванавіч Анцулевіч, выкладчык гімназіі, кандыдат фізіка-матэматычных навук
* Валянцін Фёдаравіч Голубеў, кандыдат гістарычных навук
* Аляксандр Іосіфавіч Фядута, палітычны аглядальнік «Беларускай дзелавой газеты»

### Выканаўчыя дырэктары 
* Віктар Антонавіч Івашкевіч

Катэгорыя:Грамадскія арганізацыі Беларусі
Катэгорыя:1995 год у Беларусі
Катэгорыя:З’явіліся ў 1995 годзе